গতকাল বুধবার দুপুরে জাহাঙ্গীর আলম তার ছয়দানাস্থ বাস ভবন থেকে বের হয়ে বেলা সাড়ে ১২টার দিকে হাসান উদ্দিন সরকার প্রতিষ্ঠিত টঙ্গীর মরহুম আহসান উল্লাহ সরকার ইসলামিক ফাউন্ডেশনে যান। নব নির্বাচিত মেয়র জাহাঙ্গীর আলম দেখা করতে যাবেন এমন সংবাদ পেয়ে হাসান উদ্দিন সরকার নিজ ফাউন্ডেশনের দলীয় নেতাকর্মীদের নিয়ে অবস্থান করেন। এ সময় জাহাঙ্গীর আলমের সাথে নির্বাচিত দলীয় কয়েকজন কাউন্সিলরও উপস্থিত ছিলেন।